- Afisa
- <
- 4
- >

4
Uushi rəŋwə nə ənji nə'unə tə *Aləmasiihu
1 Acii ha'ə ɗii əna, nyi əndə furəshina putə ŋga slənaaki ka Slandana, agi kədiinə nə nyi tuunə koona dzə aakəŋwa də ndzaanə makə sətə 'wii Əntaŋfə tuunə koona ndzaanə. 4.1 3.1. 2 Taa guci patə, həətəpaamə nuunə, goona ɗa purətə haŋkalaanə, ndzaamə də sə'watənə, ɓaarəmə uuɗənə goonə də tsaakəshinə ahadoonə. 4.2 5.2; Kwal. 3.12-13.4.2 Rooma 8.13; Gal. 6.8; Kwal. 3.9. 3 Ɗamə gazhi'waanə ŋga kəsəpaa gəshinə goonə makə sətə vii Malaaɓa Ma'yanə ka ənjaakii, una ndzaanə agi jamənə. 4.3 2.14-16; Kwal. 3.14-15. 4 Tə'i shishinə rəŋwə da Malaaɓa Ma'yanə rəŋwə, makə sətə ɗii tə'i uushi rəŋwə caama ka nə ŋga upaanə, waatoo, ətə 'wii Əntaŋfə taamə kaama upaa. 4.4 1.23; 2.18. 5 Rəŋwə nə Slandana, rəŋwə nə vii gooŋga gaamə da bapətisəma əsə. *4.5 Yooh. 10.16; 1 Koor. 8.6; bapətisəma: Mat. 28.19; Rooma 6.3-4. 6 Rəŋwə nə Əntaŋfə, ci nə Dənə ŋga patənə ŋga ənji shiŋkinə, ci əsə nə Slandanə ŋga uushi'inə patə, ci ca slənə ashi patənə ŋga ənja, tə'i ci ashitii əsə. 4.6 1 Koor. 12.6. 7 Amma taa wu ahadaamə, kə upaa ci viinə həɗə həɗə makə sətə vii Aləmasiihu ka ci, kaa ca slənəgi. 4.7 Rooma 12.3,6; 1 Koor. 12.11. 8 Tə'i manaahəkii asəkə malaaɓa ləkaləkatə oo'i, 4.8 Jab. 68.19.
“Makə jaalii ci agyanə ənji daawaanaakii,
kə ŋgirə ci aadəgyə da tii,
ca ɗa viinə ka ənji shiŋkinə.”
9 Ya əna, ya “kə ŋgirə ci aadəgya,” mi saŋə cii kəya ɓaara? Ci ca ɓaarə, kə jimagərə ci aahanə aa panə zəku'i. 4.9 Yooh. 3.13. 10 Ma əndətə jima aa panə, ci nə əndətə ŋgirə aadəgyə, ca pitəgi səkəntaŋfə kaa ca mbu'u taa dama patə. 4.10 1.23. 11 Ci nə əndətə ɗii viinə ŋga slənə kama kama ka ənji shiŋkinə. Ca vii ka hara ənji slənə ŋga ndzaanə ka masləkee ənja. Hara ənji, ca vii ka tii slənə ŋga ndzaanə ka anabiinə, hara ənji təya ndzaanə ka ənji waaza Ŋunyi Habara, hara ənji pastiinə da maliminə. 4.11 1 Koor. 12.28. 12 Ma ɗii ci ətsə patə, kaa ca shii tasəkapaa ənji ŋga Əntaŋfə, kaa təya slənə ka ci, ka shii ghənənə də shishinə ŋga Aləmasiihu, waatoo Ikəliisiya. 4.12 1 Koor. 14.26. 13 Ətsə patə, kaama shii ndzaanə rəŋwə agi vii gooŋga gaamə da shiinə gaamə tə *Uuzənə ŋga Əntaŋfə, ama ndzaanə ka mazəŋa ənja, ama ndzaanə ghəratə makə ŋga Aləmasiihu. 4.13 Kwal. 1.28. 14 Ma ɗii ətsə patə, acii gaama ɗii uura manjeevənə, ama dzəgərə ka fa waɓənə ŋga bwaya ənja, təya gəpətə taamə də jarəwiitə ci təya latə, təya kavə taamə ka əgənə makə məɗa taa dama patə. 4.14 1 Koor. 14.20; Ibər. 5.13-14; Yak. 1.6. 15 Ma dəɓee, uuɗəshaamə, amə waɓə gooŋgaanə, kaama shii gərənə agi ləɓənə gaamə da Aləmasiihu taa ka ŋgutə rəgwa patə, makə ɗii ci, ma Aləmasiihu, nə ŋga Ikəliisiya nə ci. 4.15-16 5.2.4.15 1.22. 16 Daciikii ɗii shishinə patə maguŋukii ka hakii də tsakənə ŋga taa ŋgutə məguŋunə. Acii maɗa kə slənyi taa ŋgutə baladzanə ŋga shishinə makə sətə dəɓee ca slənə, ka gərənə nə shishinə ŋga'ə, ca dzə də ghənə naakii nə dagi uuɗənə. 4.16 1.23; 2.21-22; 4.13,25; Kwal. 2.19.
Upaa kura əpinə agi ləɓənə da *Aləmasiihu
17 Wanyinə ka banə koonə agi ləmə ŋga Slandana, goona dzə aakəŋwa də ndzaanə makə ŋga hara ənja. Acii tə'i hara ənji ətə pooshi ndzaanatii kaɗeesəkə ka Əntaŋfə, hiimatii patə, pooshi ka nafanə. 4.17-18 5.8; Rooma 1.21; 1 Piita 1.14. 18 Agi təkunə nə haŋkalatii patə. Ma əpiitə ci Əntaŋfə a vii, paa tii ka upaanə, acii kə ndaləgi tii də mooɗəfətii, purətə-haŋkaliinə nə tii əsə. 19 Pooshi ayinə ma'ə agitii. Kə dzəgərə tii aagi bwaya ndzaanə də ɗaaɗa taa ŋgutə tsarə ŋga ajijinəənə yadə əpi səka. 4.19 Kwal. 3.5. 20 Ma ətsa, pooshi gi mbərə mbərə da sətə jigunyuunə ashi Aləmasiihu. 21 Kə shii nyi kə jigunyi ənji koonə agyanəkii. Makə ɗii ci ənji nə'unə tə ci nuunə, kə jigunyi ənji koonə gooŋgaatə ashi Yeesu. 22 Kə bii ənji koonə, bwaseemə ka iirə ndzaanə goonə. Goona slənə makə ŋga ŋukə. Acii ma iirə ndzaanə goonə, ci ca kavə tuunə ka suuna uushi'inə ŋga jirakənə, ca saawee koonə. 23 Ma ədzəmuunə da haŋkala goonə, tyasə see a ndzaa ci kurakii. 4.23 Rooma 12.2. 24 Ŋgərəmə kura ndzaanə, koona ndzaa ka ənji gooŋga, malaaɓakii, waatoo kura taganə ŋga Əntaŋfə, koona pusha tə ci. 4.24 'Wat. 1.26-27; 2 Koor. 5.17; Kwal. 3.10.
25 Acii ha'ə, pooshi ma'ə jaarakənə. Taa wu patə, wa ca waɓə gooŋgaanə. Acii amə patə, ənji rəŋwə naamə ka hakii agi shishinə ŋga Aləmasiihu. 4.25 4.16; Zak. 8.16-17; Kwal. 3.8-9. 26 Maɗa kə ɓəzhi səkuunə, goona luuvə kaa maɓətəsəkə goonə a kavə tuunə ka ɗa 'waslyakəənə. Ga uusəra a kula agyanə maɓətəsəkə goonə. 4.26 Yak. 1.19-20. 27 Goona kapaa rəgwa ka *Seetanə. 28 Ma mahəra, wa ca bwasee ka hərənə, ca slənə naakii saakii də rəgwakii kaa ca shii upaa də naakii saakii, ca mbee ka tsakənə də maaghiinə. 4.28 1 Tees. 4.11. 29 Goona ɗa məza waɓənə. Amma ma ɗanuuna, ɗamə waɓəətə ca tsakə ənja, ca ghənə tə tii makə sətə diɓə, kaa sətə cuuna ba a ndzaanə dagwakii ka ənjitə ca fa tuunə. 4.29 5.4; Kwal. 3.8; 4.6; Yak. 3.10. 30 Goona ɓəzee ka səkə ŋga Malaaɓa Ma'yanə; acii ci nə sagida ŋga Əntaŋfə ashuunə, ci na ɓaarii oo'i ŋga Əntaŋfə nuunə ka uusəra ŋga muudinə. 4.30 1.13-14; Isaa. 63.10; Gal. 5.25. 31 Bwaseemə ka patənə ŋga bwaya bwayaanə, da əndənə ŋga mooɗəfa, da ɓəzə səka. Goona waazə taa dzaanashinə ahadoonə taa sərəha. 32 Amma ma ɗanuuna, ɗamə ŋga'əənə ahadoonə, una ndzaanə də nəhə təgunuunə, una tyaafyagishi makə sətə tifyagi Əntaŋfə tuunə noonə dacii Aləmasiihu. 4.32 Mat. 6.14; 18.22-35; Kwal. 3.12-13.

- Afisa
- <
- 4
- >

4:1 4.1 3.1.

4:2 4.2 5.2; Kwal. 3.12-13.

4:2 4.2 Rooma 8.13; Gal. 6.8; Kwal. 3.9.

4:3 4.3 2.14-16; Kwal. 3.14-15.

4:4 4.4 1.23; 2.18.

*4:5 4.5 Yooh. 10.16; 1 Koor. 8.6; bapətisəma: Mat. 28.19; Rooma 6.3-4.

4:6 4.6 1 Koor. 12.6.

4:7 4.7 Rooma 12.3,6; 1 Koor. 12.11.

4:8 4.8 Jab. 68.19.

4:9 4.9 Yooh. 3.13.

4:10 4.10 1.23.

4:11 4.11 1 Koor. 12.28.

4:12 4.12 1 Koor. 14.26.

4:13 4.13 Kwal. 1.28.

4:14 4.14 1 Koor. 14.20; Ibər. 5.13-14; Yak. 1.6.

4:15 4.15-16 5.2.

4:15 4.15 1.22.

4:16 4.16 1.23; 2.21-22; 4.13,25; Kwal. 2.19.

4:17 4.17-18 5.8; Rooma 1.21; 1 Piita 1.14.

4:19 4.19 Kwal. 3.5.

4:23 4.23 Rooma 12.2.

4:24 4.24 'Wat. 1.26-27; 2 Koor. 5.17; Kwal. 3.10.

4:25 4.25 4.16; Zak. 8.16-17; Kwal. 3.8-9.

4:26 4.26 Yak. 1.19-20.

4:28 4.28 1 Tees. 4.11.

4:29 4.29 5.4; Kwal. 3.8; 4.6; Yak. 3.10.

4:30 4.30 1.13-14; Isaa. 63.10; Gal. 5.25.

4:32 4.32 Mat. 6.14; 18.22-35; Kwal. 3.12-13.

© 2000 WBT