- 1 Teesaloonika
- <
- 5
- >

5
1 Ndzəkəŋushi'ina, ma agyanə saa'i da uusəra ŋga mbu'yanə ŋga uushi'iitsa, pooshi nafa ŋga ənənə ka naahənə koonə agyanəkii ma'ə. 2 Acii unə də noonə nə, kə shii unə, haɓəsə nə uusəra ŋga Slandanə a shi, makə sətə ci mahərə a shi davəɗə. *5.2 1.2-3,10; 2.19; 3.13; 5.23; Mat. 24.36; Fil. 4.5; 2 Tees. 1.7,10; 2.1-2; haɓəsə makə mahərə: Mat. 24.43; 2 Piita 3.10; Səniinə 3.3; 16.15. 3 Ma saa'ita, ənjə a ba, “Jamə nə vəranə taa dama patə, pooshi uushi ca uree kaamə”. Saa'ikii nə zanə a kulyaanə ka tii həma'ə makə sətə ci ɓərakənə a shi ka mitə ɗasəka. Pooshi ha ŋga huyinə. 5.3 Irim. 6.14-15; Mat. 24.39.
4 Ma unə, ndzəkəŋushi'inə, əntaa təku təkunə nuunə agi haalakii, kaa uusərakii a shi ka lapaanə tuunə haɓəsə makə mahəra. 5 Unə patə, ənji ŋga ɓərənə da uusəra nuunə. Əntaa ənji ŋga vəɗə da təkunə naamə. 5.5-8 Rooma 13.11-12; Af. 5.8-9. 6 Acii ha'ə, gaama tsəfə ŋunyinə makə ŋga hara ənja. Amma ndzaamə ryahu ryahu də məgigi, ama ndzaa ka matsə ənja. 7 Acii, ma ənjitə ca tsəfə ŋunyinə, davəɗə ci təya tsəfə. Ma ənjitə ci ənvwə a ka tə tii anətii əsə, davəɗə ca ka tə tii. 8 Amma, makə ənji ŋga ɓərənə naamə, ndzaa amə matsəkii. A dzaamə aakəŋwa də vii gooŋga da uuɗəshinə. Maa kə ɗii amə ha'ə, ka ndzaanə nə ci makə sətə ci əndə a ŋgavə kəjeerə tibisa ka dzəginə ka panə, acii ga ava a upaa tə ci. Kaamə nə ka luupaanə ŋga Əntaŋfə taamə. Maa kə ɗii amə ha'ə əsə, ka ndzaanə nə ci makə sətə ci əndə a ŋgavə dara ila. 5.8 Af. 6.11-17. 9 Ma'wamə Əntaŋfə taamə ka ɓəzə kaamə səka, ca zamagi daamə, amma kə 'wii ci taamə kaama upaa luupaanə dacii Slandanaamə Yeesu Aləmasiihu. 5.9 1.10; 2 Tees. 2.14. 10 Ma ca, kə əŋki ci ka putə gaamə, kaama shii ndzaanə da ci. Taa amə ma'ə da i əpinə, taa amə kə məətəgi, maa kə shi ci, ka ndzaanə naamə da ci. 5.10 4.14; Rooma 14.8-9. 11 Acii ha'ə, dzəmə də viishi ŋgeerənə ahadoonə də waɓəətsa, una dzə də tsakəshinə makə sətə cuuna slənə əndzə'i.
Muudinə ŋga waɓənə
12 Ndzəkəŋushi'ina, agi kədiinə niinə acii unə koona vii ɗuunuunə ka ənjitə ca slənə ahadoonə, waatoo matakəŋwanyinə goonə, acii kə kapaa Slandanə tə tii ka takəŋwanə koonə da dzəgunə koonə waɓənaakii. 5.12 1 Koor. 16.15-18; 1 Tim. 5.17. 13 Gaɗeemə ka tii, una uuɗə tə tii laŋə putə ŋga slənatii ahadoonə. Ndzaamə ŋga'ə ahadoonə əsə.
14 Ndzəkəŋushi'ina, agi banə niinə koonə əsə: waɓəmə ka manya'inə, wa təya slənə. Baneemə ka ma'yanə ŋga ənji mabuurə na, una tsakə tə matə ŋgeerənə, una sə'watə ndzaanə da ənji patə. 5.14 2 Tees. 3.6,11,15. 15 Ɗamə haŋkala acii maɗa ɗii əndə ka əndə bwaya bwayaanə, ga ca ənəpaagi ka ci də bwaya bwayaanə. Amma, wa ca ndzaa ka slənə goonə taa guci patə nə ɗa ŋga'aanə ahadoonə da ka ənji patə. 5.15 Rooma 12.17; Fil. 1.10. 16 Ndzaamə ka mooɗasəkə taa guci patə. 5.16 Fil. 4.4. 17 Dzəmə aakəŋwa də ɗa də'wa ka Əntaŋfə yadə əpisəka. 5.17 5.25; Luka 18.1; Rooma 12.12; Af. 6.18; Kwal. 4.2. 18 Taa agi mi patə, kuyiriimə tə ci. Acii tsarəkii nə ci ka moonə acii unə, unə ənə liɓə da Yeesu Aləmasiihu. 5.18 Af. 5.19-20. 19 Goona təŋagi slənə ŋga Malaaɓa Ma'yanə. 5.19 Af. 4.30. 20 Goona bərapaa waɓənə ŋga ənjitə ci Əntaŋfə a waɓə da matii. 21 Təkətəmə taa ŋgutə uushi patə, una kəsətə ŋunyikii təŋə təŋə. 5.21 1 Koor. 14.29; Af. 5.10; 1 Yooh. 4.1. 22 Taa tsarə ŋga ŋgutə bwaya bwayaanə patə, una bwasee əsə.
23 Ma Əntaŋfə Əndə vii ndzaanə jamə, wa ca laaɓagi tuunə camə, ci saakii. Wa ca kapaa əpinə goonə da shishinuunə jamə, una ndzaa yadə idəpaa uushi ashuunə ca'ə uusəratə nə Slandanə Yeesu Aləmasiihu a ənya. 5.23 5.1-2; 2 Koor. 13.11. 24 Ma Əntaŋfə ətə 'wii tuunə, ka slənənə nə ci ha'ə makə ətsa, acii əndə nə'utə aləkawalə nə ci. 5.24 1 Koor. 1.8-9; Fil. 1.6; 2 Tees. 3.3.
25 Kədiimə acii Əntaŋfə ka putə geenə ɗii ndzəkəŋushi'inə. 5.25 1.2-3; Rooma 15.30. 26 Nəhəpaamə pu'u pu'u tə patənə ŋga ənji nə'unə. 5.26 Rooma 16.16. 27 Kə ləɓətə nyi duunə da Slandana koona jaŋgatə ləkaləkatənə ka patənə ŋga ənji nə'unə. 5.27 Kwal. 4.16.
28 Wa Slandanaamə Yeesu Aləmasiihu a ɗa koonə pwapoonaakii, ca ndzaanə doonə.

- 1 Teesaloonika
- <
- 5
- >

*5:2 5.2 1.2-3,10; 2.19; 3.13; 5.23; Mat. 24.36; Fil. 4.5; 2 Tees. 1.7,10; 2.1-2; haɓəsə makə mahərə: Mat. 24.43; 2 Piita 3.10; Səniinə 3.3; 16.15.

5:3 5.3 Irim. 6.14-15; Mat. 24.39.

5:5 5.5-8 Rooma 13.11-12; Af. 5.8-9.

5:8 5.8 Af. 6.11-17.

5:9 5.9 1.10; 2 Tees. 2.14.

5:10 5.10 4.14; Rooma 14.8-9.

5:12 5.12 1 Koor. 16.15-18; 1 Tim. 5.17.

5:14 5.14 2 Tees. 3.6,11,15.

5:15 5.15 Rooma 12.17; Fil. 1.10.

5:16 5.16 Fil. 4.4.

5:17 5.17 5.25; Luka 18.1; Rooma 12.12; Af. 6.18; Kwal. 4.2.

5:18 5.18 Af. 5.19-20.

5:19 5.19 Af. 4.30.

5:21 5.21 1 Koor. 14.29; Af. 5.10; 1 Yooh. 4.1.

5:23 5.23 5.1-2; 2 Koor. 13.11.

5:24 5.24 1 Koor. 1.8-9; Fil. 1.6; 2 Tees. 3.3.

5:25 5.25 1.2-3; Rooma 15.30.

5:26 5.26 Rooma 16.16.

5:27 5.27 Kwal. 4.16.

© 2000 WBT